Knutsen & Ludvigsen og den fæle Rasputin

Knutsen & Ludvigsen og den fæle Rasputin er en norsk animasjonsfilm fra 2015. Filmen er en videreføring av universet som ble skapt av Øystein Dolmen og Gustav Lorentzen da de opptrådte som musikkduoen «Knutsen & Ludvigsen». I denne filmen er det John Brungot og Hermann Sabado som gir stemme til Knutsen og Ludvigsen.

Filmen vant klassen «beste filmmusikk» under Kanonprisen 2015; musikken er skapt av Øystein Dolmen, Gustav Lorentzen og Kåre Vestrheim. Filmen var også nominert i klassen «beste produsent» ved Eric Vogel. Under Amandaprisen 2016 ble filmen kåret til beste barnefilm, mens Dolmen, Lorentzen og Vestrheim var nominert i klassen «beste musikk».

Den andre animasjonsfilmen om Knutsen & Ludvigsen ble sluppet i 2020 og hadde navnet Knutsen & Ludvigsen 2 - Det store dyret.

Handling 
Knutsen & Ludvigsen er to små fyrer, som bor i en tunnel. De har også en grevling i taket. De synger og spiller, og småkrangler om det aller meste. De er vanligvis bekymringsløse, frem til en ung dame plutselig faller ned fra et tog – inni deres egen tunnel.

Den unge damen heter Amanda, og hun er datteren til professor Felle som nylig har blitt tatt til fange av den ondskapsfulle Rasputin. Det viser seg at Rasputin vil tvinge professor Felle til å produsere et grusomt serum som Rasputin kan bruke til å gjøre mennesker om til marionetter. Hvis Rasputin lykkes med denne planen, kan han snart ta kontroll over hele verden.

Stemmeskuespillere 
 John Brungot som Knutsen
 Hermann Sabado som Ludvigsen
 Siri Nilsen som Amanda
 Frank Kjosås som Rasputin
 Finn Schau som Grevlingen
 Bjarte Hjelmeland som Pizza-trynet
 Sondre Lerche som Roret
 Trond-Viggo Torgersen som professor Felle
 Bjørn Sundquist som Alfred
 Marie Blokhus som Helga
 Niklas Gundersen som Jendor
 Eldar Vågan som Skjelettet
 Maj Britt Andersen som Spøk-Else
 Tobias Liland som nord-norsk rotte
 Ingunn Sundelin som datamaskin-stemme

Referanser

Eksterne lenker 

Norske animasjonsfilmer
Filmer fra 2015
Amandaprisen 2016
Filmer med vinnere av Kanonprisen‎